stanford-oval/wikipedia huggingface dataset:
יחסי הרפובליקה הדומיניקנית – צרפת
יחסים כלכליים

לצרפת יש גירעון מסחרי עם הרפובליקה הדומיניקנית שעמד על 9.374 מיליון אירו בשנת 2016. הנוכחות הכלכלית של צרפת במדינה זו מבוססת יותר על חברות צרפתיות במדינה מאשר על סחר יציב.
צרפת היא שותפת הסחר הגדולה ביותר של הרפובליקה הדומיניקנית והמשקיעה הגדולה ביותר במדינה. הרפובליקה הדומיניקנית היא שותפת הסחר המובילה של צרפת באיים הקריביים. עם זאת, הסחר בין צרפת לקהילות הצרפתיות של אמריקה נותר נמוך ועומד על 13.1 מיליון אירו בשנת 2015.
היחסים הכלכליים בין שתי המדינות התפתחו במידה ניכרת הודות לפעילות בקנה מידה גדול בתחילת שנות ה-2000. חברת התקשורת אורנג', שרכשה מפעילת תקשורת מקומית בשנת 2000, מכרה את החזקותיה בקרן לוקסמבורגית, אלטיס. ההשתתפות של חברות צרפתיות (אלסטום, קבוצת תאלס, CIM / TSO) בבניית קו הראשון של המטרו (אנ') של סנטו דומינגו בין השנים 2007 עד 2009 הייתה הזדמנות צרפתית להוכיח את מומחיותה בנושאים שונים. סך הכל, יותר מ-140 חברות צרפתיות פעולות ברפובליקה הדומיניקנית.
שיתוף פעולה תרבותי, מדעי וטכני

סדרי העדיפויות בשיתוף הפעולה בין שתי המדינות הם:
קידום השפה הצרפתית, שהיא שפת חובה בבתי הספר הדומיניקניים, הכשרה מתמדת של 450 מורים צרפתים ופעילות בתחומי הגנה ופיתוח של משאבים טבעיים: תמיכה בתחום הקפה, ייעור ופיתוח באזורים ההרריים.
פיתוח אזורי ועירוני (הלוואה לתחבורה עירונית בסנטו דומינגו - מטרו ועיור).
תמיכה במגזר הפרטי: תמיכה במוסדות מימון זעיר, מימון שירותי בריאות וחינוך גבוה (הלוואות לסטודנטים), תמיכה בסקטור הבנקאי (מימון מחדש) ובניית תשתיות ושיקום (כבישים בצפון ובמרכז הארץ).
לבסוף, הרפובליקה הדומיניקנית משתתפת בפרויקטים משותפים עם הקהילות הצרפתיות של אמריקה בתחומי הרפואה, ההוראה של הכשרה צרפתית, מכנית, חילופי תרבות וחינוך במימון באמצעות קרנות שיתוף פעולה אזורי (RCF).
ביקורים מדיניים

15-16 באוגוסט 2012: השר למחוזות צרפת מעבר לים, ויקטורן לורל (אנ').
23 באוקטובר 2014: השר למחוזות צרפת מעבר לים, ז'ורז' פו-לנגבן (אנ').
26-28 באוקטובר 2016: שליח אישי של נשיא הרפובליקה הצרפתית לאמריקה הלטינית והקריבית, ז'אן-פייר בל (אנ').
8-9 בפברואר 2017: השר לפיתוח של צרפת, ז'אן-מארי לה גן (אנ').
נציגויות דיפלומטיות

הרפובליקה הדומיניקנית מחזיקה בשגרירות בפריז, קונסוליה כללית בפריז, קונסוליה בבורדו, קונסוליה בליון, קונסוליה במרסיי וקונסוליה בניס.
צרפת מחזיקה בשגרירות בסנטו דומינגו וקונסוליות בלה רומנה, לאס טרנאס, פונטה קאנה ובסנטיאגו דה לוס קביירוס.
יחסי סאו טומה ופרינסיפה – פורטוגל

| יחסי סאו טומה ופרינסיפה – פורטוגל |
| --- | --- |
סאו טומה ופרינסיפה: פורטוגל


סאו טומה ופרינסיפה: פורטוגל
שטח (בקילומטר רבוע)
964: 92,090
אוכלוסייה
236,716: 10,421,898
תמ"ג (במיליוני דולרים)
603: 287,080
תמ"ג לנפש (בדולרים)
2,548: 27,546
משטר
רפובליקה

סאו טומה ופרינסיפה–פורטוגל הם היחסים הדו-צדדיים, שמתקיימים בין הרפובליקה הדמוקרטית של סאו טומה ופרינסיפה לבין הרפובליקה הפורטוגלית.
היסטוריה

סאו טומה ופרינסיפה הייתה תחת השלטון של האימפריה הפורטוגזית עד לעצמאותה ב-1975.
ב-2009, פורטוגל הייתה היבואנית הגדולה ביותר (59%) לסאו טומה ופרינסיפה.
פורטוגל הייתה היבואנית הרביעית בגודלה של סחורות מסאו טומה ופרינסיפה, עם כ-4.3% מסך היצוא.
בינואר 2011 ביקר בסאו טומה, שר החוץ הפורטוגזי, לואיש אמדו (אנ'), למשך כיומיים. מספר הסכמים שקידמו את הסחר בין 2 המדינות הושגו. בין ההסכמים היה הסכם לחיסול מס כפול. משרד החוץ הפורטוגלי כינה את היחסים כ"מופלאים".
כפי שקרה עם כף ורדה לפני כניסתו של האירו, סאו טומה ופרינסיפה חתמה על עסקה עם פורטוגל ב-2009, המקשר את המטבע הלאומי, דוברה, עם היורו. שער החליפין נקבע להיות 1 יורו = 24,500 STD‏.
ייצוג

לסאו טומה ופרינסיפה יש שגרירות בליסבון, קונסוליה בקוימברה וקונסוליה בפורטו.
לפורטוגל יש שגרירות בסאו טומה.
יחסי סאו טומה ופרינסיפה – סין

| יחסי סאו טומה ופרינסיפה – סין |
| --- | --- |
סאו טומה ופרינסיפה: הרפובליקה העממית של סין


סאו טומה ופרינסיפה: סין
שטח (בקילומטר רבוע)
964: 9,596,967.75
אוכלוסייה
236,716: 1,418,507,662
תמ"ג (במיליוני דולרים)
603: 17,794,782
תמ"ג לנפש (בדולרים)
2,548: 12,545
משטר
רפובליקה: דמוקרטיה עממית

יחסי סאו טומה ופרינסיפה–סין הם היחסים הדיפלומטיים הרשמיים בין הרפובליקה הדמוקרטית של סאו טומה ופרינסיפה לבין הרפובליקה העממית של סין.
היסטוריה

היחסים הדיפלומטיים בין הרפובליקה הדמוקרטית של סאו טומה ופרינסיפה לבין הרפובליקה העממית של סין כוננו ב-12 ביולי 1975. ב-6 במאי 1997 הודיעה סאו טומה ופרינסיפה כי היא רואה את טאיוואן כממשלה הסינית הלגיטימית. ב-11 ביולי באותה השנה הודיעה הרפובליקה העממית של סין כי היא משעה את היחסים עם סאו טומה ופרינסיפה עד להודעה חדשה וביטלה את כל ההסכמים שנחתמו בין שתי המדינות עד אותה העת.
בנובמבר 2013 התחממו היחסים בין שתי המדינות ונפתח משרד ייצוגי-כלכלי סיני בסאו טומה ופרינסיפה. ב-20 בדצמבר 2016 ניתקה סאו טומה ופרינסיפה את יחסיה עם הרפובליקה הסינית (טאיוואן). שישה ימים לאחר מכן, ב-26 בדצמבר 2016 חתמו שר החוץ הסיני ואנג יי ושר החוץ של סאו טומה ופרינסיפה אורבינו בוטלו על הסכם חידוש היחסים הדיפלומטיים הרשמיים שבין המדינות.
נציגויות דיפלומטיות

סאו טומה ופרינסיפה מיוצגת ברפובליקה העממית של סין באמצעות שגרירות רשמית שהיא מחזיקה בבייג'ינג, בירת המדינה.
הרפובליקה העממית של סין מיוצגת בסאו טומה ופרינסיפה באמצעות שגרירות רשמית שהיא מחזיקה בסאו טומה, בירת המדינה.
יחסי אנדורה–ברזיל

| יחסי אנדורה–ברזיל |
| --- | --- |
אנדורה: ברזיל


אנדורה: ברזיל
שטח (בקילומטר רבוע)
468: 8,515,770
אוכלוסייה
82,180: 212,203,410
תמ"ג (במיליוני דולרים)
3,728: 2,173,666
תמ"ג לנפש (בדולרים)
45,360: 10,243
משטר
מונרכיה חוקתית: רפובליקה פדרלית

נשיא ברזיל מישל טמר (מימין) נפגש עם ראש ממשלת אנדורה אנטוני מרטי בשולי הפסגה האיברית-אמריקאית באנטיגואה שבגואטמלה, 2018
יחסי אנדורה–ברזיל הם היחסים הדיפלומטיים בין נסיכות אנדורה לרפובליקה הפדרלית של ברזיל. שתי המדינות חברות בארגון המדינות האיברו-אמריקניות ובאו"ם.
סקירה כללית

שתי המדינות כוננו יחסים דיפלומטיים ב-9 ביולי 1996. במאי 2013 חתמו ברזיל ואנדורה על אמנה לשיתוף פעולה בתיירות, המבקשות לעודד חילופי תיירים והשקעות הדדיות באזור ולקדם שיתוף פעולה בין ועדות התיירות הברזילאיות והאנדוראיות על ידי החלפת מומחים ושיתוף ניסיון ומידע. בדצמבר 2018 ערך הנשיא מישל טמר פגישה עם ראש ממשלת אנדורה בשולי הפסגה ה-26 האיברית-אמריקאית של ראשי המדינה והממשלה באנטיגואה, גואטמלה. נשיא ברזיל הביע את התעניינותו בשיפור היחסים עם אנדורה ונכונותו לפעול למען תחום התיירות במטרה להגביר את זרימת התיירים ההדדית.
יחסים כלכליים

הסחר הדו-צדדי בין ברזיל לאנדורה אינו משמעותי במיוחד. בשנת 2017 הסתכמו המכירות בברזיל ב-134 אלף דולר, והיבוא מאנדורה הסתכם בכמעט 33 אלף דולר.
נציגויות דיפלומטיות

אנדורה אינה מיוצגת בברזיל לא בדרג השגרירות ולא בדרג הקונסוליה.
ברזיל מיוצגת באנדורה באמצעות שגרירותה במדריד, ספרד, ובנוסף מחזיקה קונסוליית כבוד באנדורה לה ולה.
טקבול

משחק טקבול זוגות מעורבים באליפות העולם 2022
טקבול (באנגלית: Teqball) הוא ענף ספורט ומשחק כדור, המשוחק על שולחן מעוקל, המשלב אלמנטים של ספאק טקראו וטניס שולחן. במשחק השחקנים מכים בכדור כדורגל הלוך ושוב עם כל חלקי הגוף, מלבד הזרועות והידיים. ניתן לשחק טקבול בין שני שחקנים כמשחק יחידים, או בין ארבעה שחקנים כמשחק זוגות. המשחק מיוצג ברמה בינלאומית על ידי פדרציית הטקבול הבין-לאומית (FITEQ). מספר כדורגלנים ברמה עולמית נמשכו למשחק, ולאחר שהתווסף למשחקי החוף האסייתיים 2021 ולמשחקים האירופיים 2023, שואף הענף להכללה כענף ספורט אולימפי במשחקים האולימפיים.
טקבול הפך לענף הספורט שהוכר הכי מהר בעולם באוגוסט 2018, כאשר הגוף המנהל העליון שלו FITEQ הוכר רשמית על ידי הוועד האולימפי של אסיה (OCA). ביוני 2019 הוא הוכר רשמית גם על ידי איגוד הוועדים האולימפיים הלאומיים של אפריקה (ANOCA).
בנובמבר 2020 קיבלה FITEQ חברות מלאה באגודה הכללית לפדרציות הספורט הבין-לאומיות (GAISF).
היסטוריה

הטקבול הומצא בשנת 2012 בהונגריה על ידי שלושה חובבי כדורגל: השחקן המקצועי לשעבר גאבור בורסאני, איש העסקים גיורגי גטיאן ומדען המחשב ויקטור הושאר. הרעיון הגיע מבורסאני, שנהג לשחק כדורגל על שולחן פינג פונג. העיצוב האופקי של השולחן גרם לכדור לרוב לא לקפוץ לכיוון שחקנים, כך שהמשחק לא היה מהנה. בורסאני חשב שאם השולחן יהיה מכופף, המשטח הקשתי יכול לעזור לכדור לקפוץ לרגל. לאחר מספר שנים של פיתוח עם ויקטור הוזר נוצר שולחן הטקבול הראשון ב-2014.
הספורט הוצג רשמית בבודפשט, הונגריה ב-18 באוקטובר 2016 על ידי כדורגלן העבר הברזילאי רונאלדיניו, אחד משגרירי המשחק.
חוקים

חוקי המשחק מפורטים בסט החוקים של FITEQ.
חוקים > סיכום

ניתן לשחק בטקבול עם כדורים המשמשים בכדורגל, כאשר מידה חמש היא רשמית ומומלצת.
ניתן לשחק בטקבול עם שני שחקנים (משחק יחידים) או ארבעה שחקנים (משחק זוגי).
משחק טקבול מורכב בפורמט הטוב מ-3 מערכות.
כל מערכה משוחקת עד ששחקן או קבוצה מגיעה ל-12 נקודות.
לכל שחקן/קבוצה שני ניסיונות להשלים הגשה מוצלחת.
השחקנים/קבוצות מחליפים הגשה לאחר כל ארבע נקודות.
אסור לגעת בכדור באותו חלק גוף פעמיים ברציפות.
אסור להחזיר את הכדור עם אותו חלק גוף פעמיים ברציפות.
כל שחקן/קבוצה רשאי להחזיר את הכדור עם מקסימום 3 נגיעות בכל חלק בגוף, למעט הידיים והזרועות.
בזוגות, לקבוצה יש מקסימום 3 נגיעות. עם זאת, החברים לקבוצה חייבים להעביר את הכדור לפחות פעם אחת אחד לשני.
בזמן משחק לא ניתן לגעת בשולחן או ביריב.
חוקים > מגרש

מגרש טקבול רשמי מינימלי הוא ברוחב 12 מטרים ובאורך 16 מטרים. המגרש חייב להיות מלבני והשולחן נמצא במרכזו, כשהרשת מקבילה לקו הרוחב, הקצר יותר.
חוקים > שולחן

שולחן הטקבול מעוגל, אורכו 3 מטרים, רוחבו 1.7 מטרים ושיא גובהו נמצא במרחק 76 סנטימטרים מהרצפה, באמצע משטח המשחק. גובה הרשת הוא 14 סנטימטר, ושני הקצוות החיצוניים של קו בגובה 56.6 סנטימטרים מעל הקרקע.
חוקים > כדור

כדור המשחק הוא ספירי, וחייב להיות עשוי מעור או חומר מתאים אחר ובעל שלפוחית לטקס עם שסתום בוטיל. הכדור הוא כדור כדורגל רגיל בגודל 5 בעל לחץ אוויר נמוך יותר (בין 0.3 ל-0.5 אטמוספירות) מאשר כדורגל רגיל.
קניין רוחני

בניגוד לציוד בענפי ספורט מסורתיים, העיצוב של שולחן הטקבול הוא פטנט, כך שרק Teqball International או אחרים בעלי רישיון מ-Teqball Holding SARL רשאים לייצר שולחנות באופן חוקי. השם "Teqball" עצמו הוא סימן מסחר, ורק לבעלי הסימן המסחרי שליטה על מי עשוי לפרסם אירועי טקבול או להשתמש בשם בדרך אחרת באופן ציבורי. ממציאי הטקבול רואים בהגבלות משפטיות אלו חיוניות למאמצים שלהם להצמיח את הספורט.
תחרויות > אליפות העולם בטקבול

אליפות העולם בטקבול נערכת מדי שנה על ידי FITEQ.
באליפות העולם יש תחרויות יחידים ותחרויות זוגות עם גברים ונשים יחד. אליפות העולם הראשונה נערכה בבודפשט, הונגריה בשנת 2017 עם יותר מ-20 מדינות. מהדורת 2018 נערכה בין 12 ל-13 באוקטובר בריימס, צרפת עם 90 שחקנים בסך הכל.
אליפות 2019 התקיימה בין 6 ל-8 בדצמבר בבודפשט, וכ-160 ספורטאים המייצגים 58 מדינות התחרו באירוע.
FITEQ קיבלה את ההחלטה לדחות את אליפות העולם ב-2020 עקב אי הוודאות וההגבלות המתמשכות הקשורות למגפת הקורונה.
תחרויות > משחקי החוף האפריקאים

טקבול נכלל במשחקי החוף האפריקאים הראשונים בסאל, כף ורדה ב-14 עד 23 ביולי 2019. קמרון זכתה בטורניר לאחר שגברה על ניגריה בגמר.
תחרויות > משחקי החוף האסייתיים

כענף ספורט המוכר רשמית על ידי המועצה האולימפית של אסיה (OCA) התווסף הטקבול למשחקי החוף האסייתים 2020, אך המשחקים נדחו בעקבות התפרצות מגפת הקורונה באסיה.
ה-OCA, הוועד האולימפי של תאילנד והוועדה המארגנת של משחקי אמנויות הלחימה האסייתים 2021 הסכימו כי האירוע, שבו טקבול יהיה ספורט הדגמה, יתקיים כעת בין 10 ל-20 במרץ 2022. ה-OCA ציין כי ימשיך בהתייעצות עם הוועד האולימפי הסיני והוועדה המארגנת של משחקי החופים האסייתים כדי להסכים על תאריך חדש למשחקי החופים, בהם טקבול אמור לערוך את הופעת הבכורה שלו כענף מדליות.
תחרויות > המשחקים האירופיים

הוועדים האולימפיים האירופיים (EOC) הכריזו על הסכם עם FITEQ שיכלול את טקבול לראשונה בתוכנית המשחקים האירופיים ב-2023. התחרויות נערכו בכיכר המרכזית של קרקוב, והשתתפו בהן 69 ספורטאים מ-21 מדינות.
דירוג עולמי

ל-FITEQ יש דירוגים עולמיים ליחידים, זוגות וזוגות מעורבים על סמך נקודות שהושגו באירועי FITEQ רשמיים. FITEQ מפרסמת עדכונים קבועים לדירוג העולמי שלה, המשמשים לקבוע את דירוג השחקנים בטורנירים.
הערות שוליים

↑  "The Official Rules and Regulations of Teqball". FITEQ.{{cite web}}:  תחזוקה - ציטוט: url-status (link)
↑  "Teqball Table | Signs and Features | Free Sport Parks Map". Free Sport Parks.{{cite web}}:  תחזוקה - ציטוט: url-status (link)
↑  "Multi-purpose sports apparatus".
↑  "Teqball table".
↑  "TEQBALL Trademark of TEQBALL HOLDING S.A.R.L. Serial Number: 79162171 :: Trademarkia Trademarks". trademark.trademarkia.com.
↑  "With Teqball the world is curved". WIPO.
↑  "Ronaldinho set to star at third edition of Teqball World Championships". insidethegames.biz. 5 בדצמבר 2019. נבדק ב-2020-03-11. {{cite web}}:  (עזרה)תחזוקה - ציטוט: url-status (link)
↑  "Teqball becomes 16th sport added to European Games 2023". 28 במאי 2021. {{cite web}}:  (עזרה)תחזוקה - ציטוט: url-status (link)
↑  "World Rankings".{{cite web}}:  תחזוקה - ציטוט: url-status (link)
מבט ממעוף הציפור על מגרש טקבול
שולחן טקבול
פיקטוגרף של המשחק
יחסי סאו טומה ופרינסיפה – פקיסטן

| יחסי סאו טומה ופרינסיפה – פקיסטן |
| --- | --- |
סאו טומה ופרינסיפה: פקיסטן


סאו טומה ופרינסיפה: פקיסטן
שטח (בקילומטר רבוע)
964: 796,095
אוכלוסייה
236,716: 252,259,078
תמ"ג (במיליוני דולרים)
603: 338,368
תמ"ג לנפש (בדולרים)
2,548: 1,341
משטר
רפובליקה: רפובליקה אסלאמית פדרלית ודמוקרטיה פרלמנטרית

יחסי סאו טומה ופרניסיפה–פקיסטן הם יחסי החוץ שבין הרפובליקה הדמוקרטית של סאו טומה ופרינסיפה לבין הרפובליקה האסלאמית של פקיסטן. בין המדינות שוררים יחסים דיפלומטיים ידידותיים. סאו טומה ופרינסיפה נעזרת בפקיסטן על מנת לקדם את הכלכלה במדינה במגזרי החקלאות והטקסטיל ובתוכניות רבות שנועדו להפחית את העוני במדינה. נשיא סאו טומה ופרינסיפה, פרדיקה דה מנזס הביע את רצונו לשפר את שיתוף הפעולה הפוליטי, הכלכלי והתרבותי עם פקיסטן.
יחסים כלכליים

בשנת 2016, פקיסטן ייצאה לסאו טומה ופרניסיפה סחורה בשווי 45.5 אלף דולר אמריקאי. נתחים גדולים מהסחורה הם רשתות (75%), חלב (7.2%), חוטים מבודדים (8.3%), כלי שולחן מקרמיקה (3.9%) ורהיטים (5.7%). סאו טומה ופרניסיפה ייצאה לפקיסטן סחורה בשווי 52.6 אלף דולר אמריקאי, רובה כללה עור כבשים ונוצות.
ייצוג

סאו טומה ופרניסיפה אינה מיוצגת בפקיסטן, הן בדרג השגרירות והן בדרג הקונסולרי.
פקיסטן אינה מיוצגת בסאו טומה ופרניסיפה, הן בדרג השגרירות והן בדרג הקונסולרי.
יוסוף רזא גילאני

סייד יוסוף רזא גילאני (באורדו: یوسف رضا گیلانی; נולד ב-9 ביוני 1952) הוא ראש ממשלת פקיסטן לשעבר וסגן יושב ראש מפלגת העם של פקיסטן.
ביוגרפיה

גילאני נולד בקראצ'י למשפחה ממולטאן בעלת השפעה פוליטית. הוא בעל תואר ראשון ותואר שני בעיתונאות מאוניברסיטת פונג'ב. החל את פעילות הפוליטית ב-1978 תחת הממשל הצבאי של מוחמד זיא אל-חאק. שימש בין 1993 ל-1996 כיושב ראש הפרלמנט בתקופה שבה כיהנה בנזיר בוטו כראש ממשלת פקיסטן מטעם מפלגת העם הפקיסטני (PPP). מאוחר יותר הוא ריצה חמש שנות מאסר בכלא הפקיסטני לאחר שהואשם בניצול לרעה של סמכויותיו. הוא מעולם לא הורשע, ושוחרר ב-2005.
גילאני נבחר בפרלמנט לראש ממשלה לאחר שרצח בנזיר בוטו הביא בסופו של דבר להתפטרותו של פרבז מושארף. הוא נבחר ב-23 במרץ 2008 ברוב של 264 מול 42 קולות. קודמו בתפקיד היה מוחמד מיאן סומרו ששירת כראש ממשלה זמנית מיד לאחר התפטרות מושארף מנובמבר 2007 עד מרץ 2008. בתקופת שלטונה של בנזיר בוטו היה גילאני יושב ראש האספה הלאומית. תחת שלטון פרבז מושארף הוא נעצר ונכלא לחמש שנים, במהלכן סירב להגיע לעסקה עם השלטונות כדי להשתחרר.
הצעד הראשון של גילאני כראש ממשלה היה מתן הוראה לשחרר ממעצר בית את נשיא בית המשפט העליון של פקיסטן ושופטים נוספים. השופטים נעצרו בהוראה של מושרף, כיוון שהכריזו שבחירתו אינה חוקית.
ב-3 ביוני 2008 הוא ניצל מניסיון התנקשות בחייו.
ביוני 2012 גילאני הודח מתפקידו בעקבות פסיקת בית המשפט העליון של פקיסטן בראשות אפתיח'אר מוחמד צ'אודרי.
הוא נשוי ויש לו ארבעה בנים ובת. ב-9 במאי 2016 בנו, עלי חיידר גילאני, נחטף בידי קבוצה המקושרת עם אל-קאעדה, ושהה בשבי כשלוש שנים. הוא חולץ במבצע צבאי משותף של כוחות נאט"ו וצבא אפגניסטן.
הערות שוליים

↑  סוכנויות הידיעות, פקיסטן: רה"מ החדש שיחרר שופטי העליון ממעצר, באתר ynet, 24 במרץ 2008
↑  שי אילן‏, פקיסטן: רה"מ החדש משחרר את השופטים, באתר וואלה, 24 במרץ 2008
↑  "Pakistani PM Yousaf Raza Gilani survives assassination attempt", The Guardian, 3 Sep. 2008.
↑  "Yousuf Raza Gilani is sent packing," Dawn, June 19, 2012.
↑  "Pakistan ex-PM's kidnapped son rescued in Afghanistan", BBC News, 10 May 2016.
| --- | --- |
בקרת זהויות :  GND: 1027567843  ISNI: 0000 0000 3992 2089  LCCN: n2006212918  VIAF: 9289181   WorldCat (עם VIAF): 9289181 
ערך זה הוא קצרמרבנושא אישים. אתם מוזמנים לתרום לוויקיפדיה ו.
טקס פרסי האקדמיה הבריטית לקולנוע ה-40

| --- | --- |
 תאריך:  1987 
 מיקום:  לונדון 
 מנחים:  רוני קורבט ורוני בארקר
 המועמדים והזוכים הבולטים
 הסרט הטוב ביותר:  זיכרונות אהבה מפירנצה
 →39 41←
 
טקס פרסי האקדמיה הבריטית לקולנוע ה-40 שמעניקה האקדמיה הבריטית לאמנויות הקולנוע והטלוויזיה, נערך בשנת 1987, בו הוענקו פרסים לסרטים הטובים ביותר של שנת 1986.
סרטו של ג'יימס אייבורי "זיכרונות אהבה מפירנצה" זכה בפרסי הסרט הטוב ביותר, השחקנית, שחקנית המשנה, עיצוב הפקה ועיצוב תלבושות. הסרט "חנה ואחיותיה" בבימויו של וודי אלן זכה בשני פרסים: הבמאי הטוב ביותר, והתסריט המקורי הטוב ביותר.
זוכים ומועמדים > פרס עמית באפט"א

פדריקו פליני
זוכים ומועמדים > סרטים עם מועמדויות וזכיות מרובות

| מועמדויות | סרט |
| --- | --- |
14: "זיכרונות אהבה מפירנצה"
11: "המיסיון"
8: "חנה ואחיותיה"
7: "זיכרונות מאפריקה"
6: "מונה ליזה"
6: "ראן"
4: "שובו של הנוסע השמיני"
2: "קרוקודיל דנדי"
2: Dreamchild
| זכיות | סרט |
| --- | --- |
5: "זיכרונות אהבה מפירנצה"
3: "המיסיון"
3: "זיכרונות מאפריקה"
2: "חנה ואחיותיה"
2: "ראן"
ראו גם

טקס פרסי אוסקר ה-59
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
יחסי סאו טומה ופרינסיפה – צ'ילה

| יחסי סאו טומה ופרינסיפה – צ'ילה |
| --- | --- |
סאו טומה ופרינסיפה: צ'ילה


סאו טומה ופרינסיפה: צ'ילה
שטח (בקילומטר רבוע)
964: 756,102
אוכלוסייה
236,716: 19,788,712
תמ"ג (במיליוני דולרים)
603: 335,533
תמ"ג לנפש (בדולרים)
2,548: 16,956
משטר
רפובליקה נשיאותית: רפובליקה דמוקרטית

יחסי סאו טומה ופרינסיפה–צ'ילה הם היחסים הדיפלומטיים הרשמיים שבין הרפובליקה הדמוקרטית של סאו טומה ופרינסיפה לבין הרפובליקה של צ'ילה.
היסטוריה

היחסים הדיפלומטיים הרשמיים שבין הרפובליקה הדמוקרטית של סאו טומה ופרינסיפה לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין סאו טומה ופרינסיפה לצ'ילה כוננו באופן רשמי ב-5 במאי 1989.
אזרחי צ'ילה שרוצים להיכנס, לבקר ולשהות בסאו טומה ופרינסיפה אינם נדרשים להנפיק אשרת כניסה על מנת לעשות כן, אלא אשרה אלקטרונית (eVisa). לעומת זאת, אזרחי סאו טומה ופרינסיפה שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.
נציגויות דיפלומטיות

צ'ילה אינה מיוצגת בסאו טומה ופרינסיפה, הן בדרג השגרירות והן בדרג הקונסולרי.
סאו טומה ופרינסיפה אינה מיוצגת בצ'ילה, הן בדרג השגרירות והן בדרג הקונסולרי.
יחסי אנדורה–ארגנטינה

| יחסי אנדורה–ארגנטינה |
| --- | --- |
אנדורה: ארגנטינה


אנדורה: ארגנטינה
שטח (בקילומטר רבוע)
468: 2,780,400
אוכלוסייה
82,180: 45,735,233
תמ"ג (במיליוני דולרים)
3,728: 640,591
תמ"ג לנפש (בדולרים)
45,360: 14,007
משטר
מונרכיה חוקתית: רפובליקה פדרלית נשיאותית

יחסי אנדורה–ארגנטינה הם היחסים הדיפלומטיים בין נסיכות אנדורה לרפובליקה הארגנטינאית. שתי המדינות חברות בארגון המדינות האיברו-אמריקניות ובאו"ם.
היסטוריה

אנדורה וארגנטינה כוננו יחסים דיפלומטיים ב-26 באפריל 1995, לאחר שאנדורה אימצה חוקה חדשה המכוננת אותה כדמוקרטיה פרלמנטרית. מאז כינון היחסים הדיפלומטיים; היחסים בין שני העמים היו מוגבלים והתרחשו בעיקר בפורומים רב-צדדיים. במרץ 2010 חתמו שתי המדינות על הסכם להחלפת מידע בענייני מיסים.
בדצמבר 2010 ביקר ראש ממשלת אנדורה, ז'אומה ברטומאו קסאני, במאר דל פלאטה, ארגנטינה כדי להשתתף בפסגה האיברית-אמריקאית ה-20. בספטמבר 2017 נפגשו שר החוץ של ארגנטינה חורחה פאוריה ושרת החוץ של אנדורה מריה אובק אני פונט באספה הכללית של האו"ם בניו יורק. במהלך הפגישה הסכימו שני השרים להגביר את היחסים הדו-צדדיים בכל התחומים והרמות.
בפברואר 2018 הואשם תת-המזכיר הכללי של הנשיאות הארגנטינאית, ולנטין דיאס גיליגן, שהוא בעל חשבון בנק סודי שלא פורסם באנדורה וכן הואשם בגין הלבנת הון. דיאס גיליגן התפטר במהרה בגלל השערורייה.
יחסי סחר

בשנת 2017 הסתכם המסחר בין אנדורה לארגנטינה ב-43,000 דולר. הייצוא העיקרי של אנדורה לארגנטינה כולל: תרמוסטטים, הילוכים, צנטריפוגות, מכונות חפירה ומכונות חימום אחרות. היצוא העיקרי של ארגנטינה לאנדורה הוא הלבשה מעור פרווה.
נציגויות דיפלומטיות

אנדורה אינה מיוצגת בארגנטינה לא בדרג השגרירות ולא בדרג הקונסוליה.
ארגנטינה מיוצגת באנדורה באמצעות שגרירותה במדריד, ספרד.
ייבוש פרחים

זר ורדים מיובשים
תמונה מצמחים מיובשים: אווזי בר
ייבוש פרחים היא פעילות הנעשית כתחביב או באופן מסחרי, ובמסגרתה נלקחים פרחים טריים ועוברים תהליך של ייבוש, המאפשר שימור שלהם לאורך זמן, ושימוש בהם לאספנות וכן כקישוט לכרטיסי ברכה וספרים, ועיצוב בטכניקת הדקופאז'.
ייבוש פרחים ושימוש אמנותי בהם היה אופנתי במיוחד בתקופה הוויקטוריאנית.
מסוף המאה ה-19 עד אמצע המאה ה-20 התקיימה בארץ ישראל ובמדינת ישראל תעשיית חפצי נוי משובצים פרחים מיובשים כמזכרות תיירותיות. לפני קום המדינה היו אלו בעיקר חוברות תמונות מנופי הארץ אשר עוצבו בצמחים מיובשים. מפעל "הצבי" בקיבוץ מעיין צבי ייצר חפצי נוי שונים משובצים פרחים מיובשים.
בשנות ה-70 נפוצה בישראל מלאכת יד בגני ילדים ובבתי הספר אשר עשתה שימוש בפרחים מיובשים, למשל ליצירת סימניות שקופות ותליונים המכילים פרחים מיובשים.
הדרך הנפוצה והוותיקה לייבוש פרח היא לשים אותו בין שני דפי נייר בתוך ספר עבה. לאחר כעשרה ימים הפרח מתייבש. דרך נוספת היא הנחת הפרח בקופס סגורה יחד עם סיליקה ג'ל - חומר סופח לחות המייבש את הפרח בלי לפגוע בצורתו. דרך שלישית היא ייבוש הפרח בתנור מיקרוגל.
ראו גם

עשבייה
לקריאה נוספת

עמי זהבי, "העושר היחידי של הארץ הקדושה הענייה", עת־מול 227, פברואר 2013
יוסוף קארש

| --- | --- |

יוסוף קארש - דיוקן עצמי, 1938
 לידה:  23 בדצמבר 1908 מרדין, האימפריה העות'מאנית
 פטירה:  13 ביולי 2002 (בגיל 93) בוסטון, ארצות הברית 
 מקום קבורה:  בית הקברות נוטרדאם 
 תחום יצירה:  צילום
 הושפע על ידי:  John H. Garo 
 פרסים והוקרה:  פרס צלחת הזהב (1961)  שותף במסדר קנדה 
 חתימה:   
 karsh.org
 
יוסוף קארש (באנגלית: Yousuf Karsh, בארמנית: Յուսուֆ Քարշ;‏ 23 בדצמבר 1908 – 13 ביולי 2002), היה צלם קנדי ממוצא ארמני שנחשב לאחד מגדולי צלמי הפורטרטים בכל הזמנים.